تورکیه-‌نین نقلیات و آلت یاپی ناظیری عادل کارا ایسماییل اوغلو روسیا ایله اوچوش‌لارین 1 آوقوست‌دان آنکارا و ایستانبول، 10 آوقوست‌دان ایسه تعطیل بؤلگه‌لری - آنتالیا، بودروم و دالامانا رئاللاشدیریلاجاغینی آچیقلاییب. ناظیر بیلدیریب: “ایکی اؤلکه آراسیندا آپاریلان دانیشیق‌لار چرچیوه‌سینده روسیا اولوسلار آراسی اوچوش‌لارا 1 آوقوست‌دان باشلاییر. ایلکین مرحله‌ده روسیانین مسکوا، سن پترزبورگ، روستوو اون دون شهرلری ایله تورکیه-‌نین آنکارا و ایستانبول شهرلری آراسیندا سفرلر رئال‌لاش‌دیریلا‌جاق. روسیا ایله تورکیه-‌نین تعطیل بؤلگه‌لری هاوالیمان‌لارینا اوچوش‌لار ایسه 10 آوقوست‌دان باشلایا‌جاق. روسیانین مسکوا، سن پترزبورگ، روستوو اون دون شهرلریندن تورکیه-‌نین آنتالیا، بودروم و دالامان شهرلرینه تاریف‌لی و چارتر اوچوش‌لاری اولا‌جاق.
روسیا ایله تورکیه آراسیندا اوچوش‌لارین باشلانماسینی هر ایکی اؤلکه سبیرسیزلیکله گؤزلییر.
روسیایا گئدن یولجولار ان گئج 3 گون اولدن PCR متودویلا “کووید-19” تستیندن کئچمه‌لی‌دیر. اونلار هم ده اینگیلیس و یا روسجا آنکت دولدورما‌لی‌دیر. منفی PCR تستینی تصدیق ائدن هر هانسی بیر سند اولما‌دان طیاره‌یه مینمه‌یه ایجازه وئریلمه‌یه‌جک.
1 آوقوست‌دان تورکیه روسیا-‌دان باشقا کویت،هیندوستان و گونئی افریقا اوچوش‌لارینا دا باشلایا‌جاق. اپیدمی‌نین وضعیتینه گؤره تونیس، الجزایر، میصر، قیرغیزیستان، عراق، کنیا و اؤزبکیستان اوچوش‌لاری دا باشلانما سیراسیندا‌دیر."
